Kurt Asle Arvesen
Store norske leksikon,Sport og spill,Sykkelsport,Landeveissykling
Kurt Asle Arvesen er en norsk tidligere landeveissyklist. Han la opp etter 2011-sesongen og ble sportsdirektør i Team Sky. Arvesen er nå sportsdirektør for det (eneste) norske profflaget Uno-X Pro Cycling Team.
Han ble verdensmester i fellesstartritt på landevei i ungdomsklassen (U23) i 1997. Han var profesjonell i Italia i 1998–2000 i ulike lag, i Danmark i 2001–2009 (først Team Fakta, fra 2004 Team CSC, det senere Team Saxo Bank). I 2010/2011 syklet han for britiske Team Sky.Kurt Asle Arvesen vant i 2003 og 2007 en etappe i Italia rundt og i 2008 en etappe i Frankrike rundt. I tillegg vant han i 2002 det svenske etapperittet Postgirot Open og i 2004 og 2007 Danmark rundt. Arvesen deltok i Frankrike rundt i 2004, 2005, 2007, 2008 og 2009; siste gang måtte han bryte etter et kragebensbrudd på den tiende etappen. Han deltok også i Spania rundt i 2006 (var med å vinne en lagtempoetappe), 2009 og 2011 (måtte bryte etter skade fra velt).Arvesen var OL-deltaker i 2000, 2004 (nummer 9 i fellesstart) og 2008. Han har 8 individuelle seire i norgesmesterskap for senior i perioden 1997–2010, derav 5 i fellesstart, 2 i tempo og 1 i gateritt. 2 seire i NM i lagtempo med CK Bjørgvin, 1 NM med Nesset CK. Han har også syklet for Sandnes SK. Les mer i Store norske leksikon sykkelsport sykkelritt landeveissykling